
Πρόσβαση της Γενικής Γραμματείας Εθνικής Στατιστικής 
Υπηρεσίας της Ελλάδος (Γ.Γ. Ε.Σ.ΥΈ.) σε διοικητικές 
πηγές και διοικητικό αρχεία , Επιτροπή Στατιστικού Απορ¬ 
ρήτου, ρύθμιση θεμάτων διενέργειας απογραφών και 
στατιστικών εργασιών, καθώς και θεμάτων της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ Ε.Σ.Υ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Πρόσβαση της Γ.Γ. Ε,Σ.Υ.Ε. σε διοικητικές πηγές 
και διοικητικά αρχεία 

1. Η Γενική Γραμματεία Εθνικής Στατιστικής Υπηρε¬ 
σίας της Ελλάδος (Γ.Γ Ε Σ.Υ.Ε.) έχει πρόσβαση στα 
κρατικά μητρώα και αρχεία, τα οποία τηρούνται εγγρά- 
φως ή με ηλεκτρονικά, μαγνητικά ή άλλα ανάλογα μέσα 
από τις υπηρεσίες του Δημοσίου και των νομικών 
προσώπων του ευρύτερου δημόσιου τομέα, καθώς και , 
σε όλα τα φορολογικά και τελωνειακό αρχεία του * 
Υπουργείου Οικονομικών, 

2. Τα στοιχεία, τα οποία συγκεντρώνονται από τη 
Γ.Γ. Ε.Σ.Υ.Ε. από όλες τις αναφερόμενες στην προη¬ 
γούμενη παράγραφο πηγές, θεωρούνται εμπιστευτικά, 
χρησιμοποιούνται δε αποκλειστικά για την παραγωγή 
στατιστικών στοιχείων, που αφορούν στον πληθυσμό, 
στις επιχειρήσεις, στις εκμεταλλεύσεις και στις κάθε 
είδους οικονομικές μονάδες. 

3. Με κοινές αποφάσεις του Υπουργού Εθνικής Οι¬ 
κονομίας και των κατά περίπτωση αρμόδιων υπουργών 
ορίζονται η διαδικασία και ο τρόπος της προβλεπόμενης 
στον παρόντα νόμο πρόσβασης της Γ.Γ. Ε.Σ.Υ.Ε. στο 
υλικό που θα χρησιμεύει για την παραγωγή στατιστικών 
στοιχείων, καθώς και κάθε άλλη αναγκαία σχετική λε¬ 
πτομέρεια. 

4. Οι υπηρεσίες του δημόσιου τομέα μπορούν να 
αρνηθούν την ικανοποίηση του αιτήματος της Γ.Γ. 
Ε.Σ.Υ.Ε. να έχει πρόσβαση στα κρατικά μητρώα και 
αρχεία της παραγράφου 1 αυτού του άρθρου, στις 
περιπτώσεις που η ικανοποίησή του: α) παραβιάζει το 


απόρρητο των συζητήσεων του Υπουργικού Συμβουλίου 
και των άλλων κυβερνητικών οργάνων και το απόρρητο 
της εθνικής άμυνας και εξωτερικής πολιτικής, β) θέτει 
σε κίνδυνο τη δημόσια πίστη και το νόμισμα, την 
ασφάλεια του κράτους και τη δημόσια τάξη ή γ) μπορεί 
να δυσχεράνει την έρευνα δικαστικών, αστυνομικών, 
στρατιωτικών ή άλλων διοικητικών αρχών σχετικά με 
την τέλεση εγκλήματος ή διοικητικής παράβασης. 

5. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικο¬ 
νομίας και του αρμόδιου κατά περίπτωση υπουργού, 
που δημοσιεύεται στην Εφημερίδα της Κυβερνήσεως, 
μπορεί να ορίζονται και*άλλες περιπτώσεις, στις οποίες 
οι υπηρεσίες του δημόσιου τομέα μπορούν να αρνηθούν 
την ικανοποίηση του αιτήματος της Γ.Γ. Ε.Σ.Υ.Ε. να 
έχει πρόσβαση στα κρατικά μητρώα και αρχεία της 
παραγράφου 1 αυτού του άρθρου. 

Άρθρο 2 

Υποχρέωση παροχής υλικού για την παραγωγή 
στατιστικών στοιχείων 

1. Όλες οι υπηρεσίες της παραγράφου 1 του άρθρου 
1 του παρόντος υποχρεούνται να ανταποκρίνονται στις 
αιτήσεις της Γ.Γ. Ε.Σ.Υ.Ε, για παροχή υλικού που 
χρησιμοποιείται για την παραγωγή στατιστικών στοι¬ 
χείων, κατά τους όρους της κοινής υπουργικής από¬ 
φασης της παραγράφου 3 του άρθρου 1 του παρόντος. 

2. Άρνηση ή αμέλεια για τη συλλογή και αποστολή 
των στατιστικών στοιχείων που ζητούνται ή η παροχή 
ανακριβών ή ελλιπών στοιχείων συνιστώ πειθαρχικό 
αδίκημα. 

3. Η ποινή για το αδίκημα της προηγούμενης παρα¬ 
γράφου επιβάλλεται από τα αρμόδια όργανα, αφού 
υποβληθεί σε αυτά σχετική αναφορά από τον προϊστά¬ 
μενο της υπηρεσίας της Γ.Γ. Ε.Σ.Υ.Ε.. 

4. Ειδικά, ηροκειμένου για υπαλλήλους Ν.ΓλΔ.Δ. η 
ποινή για το αδίκημα της παραγράφου 1 του παρόντος 
άρθρου επιβάλλεται από το Γ ενικό Γ ραμματέα του 
Υπουργείου Εθνικής Οικονομίας. 

5. Σε περίπτωση υποτροπής, ο υπαίτιος τιμωρείται 
με πρόστιμο ίσο με τις αποδοχές ενός (1) μέχρι τριών 
(3) μηνών. 

Άρθρο 3 

Υποχρέωση παροχής στοιχείων 

1 Οι ιδιώτες, οι ενώσεις ιδιωτών και τα νομικά 
πρόσωπα ιδιωτικού δικαίου έχουν την υποχρέωση να 
επιτρέπουν στη Γ.Γ. Ε.Σ.Υ.Ε την πρόσβαση στα στοι¬ 
χεία της παραγράφου 1 του άρθρου 1 του παρόντος 
και να αν ταποκρίνο νται στις σχετικές αιτήσεις της Γ.Γ. 
Ε.Σ.Υ Ε.. Οι λεπτομέρειες για τις υποχρεώσεις αυτές 
θα καθορισθούν με κοινές αποφάσεις του Υπουργού 
Εθνικής Οικονομίας και του κατά περίπτωση αρμόδιου 
υπουργού. 

2. Οι παραβάσεις της ανωτέρω διατάξεως της παρ 
1 τιμωρούνται με χρηματική ποινή από ένα εκατομμύριο 
(1.000.000) μέχρι τρία εκατομμύρια (3.000.000) δραχμές 

3. Στη Γ.Γ. Ε.Σ.Υ.Ε, τηρείται μητρώο, στο οποίο 
καταχωρούνται, με βάση το “στατιστικό αριθμός όσοι 
παρέχουν στατιστικά στοιχεία κοι λαμβάνουν κάθε έτος 
“πιστοποιητικό στατιστικής ενημερότητας". Με απόφαση 
του Υπουργού Εθνικής Οικονομίας καθορίζονται οι λε¬ 
πτομέρειες για την καθιέρωση του στατιστικού αριθμού 
και τη χορήγηση του ^πιστοποιητικού στατιστικής ενη¬ 
μερότητας". 

Άρθρο 4 

Επιβαλλόμενες ποινές 

1. Όποιος αποκαλύπτει πριν από την ανακοίνωση 
τους ειδικές στατιστικές πληροφορίες, οι οποίες μπορεί 
να χρησιμοποιηθούν για προσωπικό κέρδος ή για από¬ 
κτηση πλεονεκτημάτων ανταγωνισμού, τιμωρείται με 
φυλάκιση μέχρι ένα (1) έτος ή με χρηματική ποινή από 
ένα εκατομμύριο (1.000.000) μέχρι τρία εκατομμύρια 
(3.000.000) δραχμές ή και με τις δύο ποινές, ανάλογα 
με τη βαρύτητα της πράξεως. Αν έχει την ιδιότητα και 
του δημοσίου υπαλλήλου, υπόκειιαι και στις πειθαρχικές 
διατάξεις του Υπαλληλικού Κώδικα. 

2. Οποιος παραποιεί τις απαντήσεις σε ερωτηματο¬ 
λόγια της Γενικής Γραμματείας Εθνικής Στατιστικής 
Υπηρεσίας της Ελλάδος (Γ.Γ. Ε.Σ.Υ.Ε.). τιμωρείται με 
φυλάκιση μέχρι ένα (1) έτος ή με χρηματική ποινή από 
ένα εκατομμύριο (1.000.000) μέχρι τρία εκατομμύρια 
(3.000.000) δραχμές ή και με τις δύο ποινές. Αν έχει 
την ιδιότητα και του δημοσίου υπαλλήλου, υπόκειται και 
στις πειθαρχικές διατάξεις του Υπαλληλικού Κώδικα 

3 Οποιος εσκεμμένα διαδίδει ψευδείς φήμες, οι 
οποίες μπορεί να επηρεάσουν ή να παραβλάψουν την 
επιτυχία των διενεργούμενων απογραψών και στατιστι¬ 
κών ερευνών ή εργασιών ή εμποδίζει την εργασία των 
υπευθύνων για τη συλλογή πρωτογενούς υλικού για 
την παραγωγή στατιστικών στοιχείων, τιμωρείται με 
πρόστιμο μέχρι ένα εκατομμύριο (1.000.000) δραχμές 
Αν έχει την ιδιότητα και του δημοσίου υπαλλήλου, 
υπόκειται και στις πειθαρχικές διατάξεις του Υπαλλη¬ 
λικού Κώδικα. 

4. Υπάλληλος της Γενικής Γραμματείας Εθνικής Στα¬ 
τιστικής Υπηρεσίας της Ελλάδος (Γ.Γ. Ε.Σ.Υ.Ε.), υπεύ¬ 
θυνος για τη συλλογή και επεξεργασία πρωτογενούς 
υλικού για την παραγωγή στατιστικών στοιχείων, ο 
οποίος αποκαλύπτει ατομικές πληροφορίες που έχουν 
χαρακτηρισθεί ως “εμπιστευτικές" σε τρίτους ή σε άλλη 
κρατική υπηρεσία, τιμωρείται με φυλάκιση μέχρι ένα (1) 
έτος ή με χρηματική ποινή από ένα εκατομμύριο 
(1.000.000) μέχρι τρία εκατομμύρια (3.000.000) δραχμές 
ή και με τις δύο ποινές, υπόκειται δε και στις πειθαρχικές 


διατάξεις του Υπαλληλικού Κώδικα. 

Άρθρο 5 

Απόρρητο στατιστικών στοιχείων 

1. Τα στοιχεία που συλλέγει η Γ.Γ. ΕΣ.Υ.Ε. μέσω 
απογραφών, μεσοαπογραφών, ερευνών και λοιπών ερ¬ 
γασιών της από κρατικά μητρώα και αρχεία χρησιμο¬ 
ποιούνται αποκλειστικά και μόνο για στατιστικούς σκο- 
•πούς. 

2. Οι στατιστικές που δημοσιεύονται στο πλαίσιο του 
εθνικού στατιστικού προγράμματος, αποτελούν δημόσιο 
αγαθό, προσιτό στο κοινό. 

Άρθρο 6 

Απόρρητο πρωτογενών στοιχείων 

1. Το περιεχόμενο των εγγράφων, των μαγνητικών, 
ηλεκτρονικών ή των με οποιονδήποτε άλλον τρόπο 
αποτυπώσεων που χρησιμοποιεί η Γ.Γ. Ε.Σ.Υ.Ε. για τη 
συλλογή των πρωτογενών στατιστικών στοιχείων, είναι 
εμπιστευτικό και απαγορεύεται: α) η χρησιμοποίησή του 
για τον υπολογισμό ή την επιβολή φόρων, δασμών, 
τελών και συναφών επιβαρύνσεων, όπως σε οποιαδή- 
ποτέ διαδικασία ενώπιον αστυνομικών, στρατιωτικών ή 
άλλων διοικητικών ορχών ή δικαστηρίων, β) η δημοσίευση 
και διάδοσή του σε τρίτους. 

2 Επιτρέπεται η χορήγηση πιστοποιητικού με βάση 
τις απαντήσεις στα ανωτέρω έντυπα για οποιαδήποτε 
χρήση, μόνο σε εκείνον που παρέσχε τα σχετικά στοι¬ 
χεία. 

Άρθρο 7 

Δημοσίευση και διάδοση στατιστικών στοιχείων 

1. Οι στατιστικές που καταρτίζονται με βάση το 
πρωτογενές στατιστικό υλικό, δημοσιεύονται και διαδί¬ 
δονται σε τρίτους με τέτοιο τρόπο, ώστε να αποκλείεται 
η άμεση ή έμμεση αποκάλυψη της ταυτότητας εκείνων 
που παρεσχον ή εκείνων τους οποίους αφορά το 
πρωτογενές στατιστικό υλικό. 

2 Επιτρέπεται η δημοσίευση μητρώων οικονομικών 
μονάδων, μόνο με τα στοιχεία ταυτότητας των μονάδων 
(ονοματεπώνυμο/επωνυμία, ταχυδρομική διεύθυνση) και 
των δραστηριοτήτων που ασκούν κατά κλάδο οικονο¬ 
μικής δραστηριότητας. 

Άρθρο 6 

Επιτροπή Στατιστικού Απορρήτου 

1. Συνιστάται στη Γ.Γ. Ε.Σ.Υ.Ε. του Υπουργείου Ε¬ 
θνικής Οικονομίας Επιτροπή Στατιστικού Απορρήτου". 
Η Επιτροπή αυτή είναι αρμόδια να εξετάζει τα ζητήματα 
που αναφέρονται στη διατήρηση του εμπιστευτικού ή 
απόρρητου χαρακτήρα των πληροφοριών που συλλέγει 
η Γ.Γ. Ε.Σ.Υ.Ε και παραπέμπονται σε αυτή με απο¬ 
φάσεις του Γενικού Γραμματέα Ε.Σ.Υ.Ε.. 

2 . Η Επιτροπή Στατιστικού Απορρήτου είναι πεντα¬ 
μελής και αποτελεΐται από τον προϊστάμενο της Γενικής 
Διεύθυνσης Στατιστικής της Γ.Γ. Ε.Σ.Υ.Ε. του Υπουρ¬ 
γείου Εθνικής Οικονομίας, ως πρόεδρο και από τους 
προϊσταμένους των Διευθύνσεων Μεθοδολογίας και 
Προγράμματος, Πληροφορικής και Στατιστικής Πληρο¬ 
φόρησης και Εκτυπώσεων της Γ.Γ. Ε.Σ.Υ.Ε., καθώς και 
από τον προϊστάμενο της Διεύθυνσης που εισηγεΐται 

τα θέματα, ως μέλη. Τα μέλη της Επιτροπής ορίζονται 
με απόφαση του Υπουργού Εθνικής Οικονομίας, με την 
οποία ρυθμίζονται και τα θέματα της λειτουργίας της. 

Άρθρο 9 

Διενέργεια απογραφών και ευρείας έκτασης 
στατιστικών ερευνών και εργασιών 
και ρύθμιση συναφών θεμάτων 

1, Με προεδρικά διατάγματα, τα οποία εκδίδονται 
ύστερα από πρόταση του Υπουργού Εθνικής Οικονομίας 
και του αρμόδιου κατά περίπτωση υπουργού, αποφασί- 
ζεται η διενέργεια των απογραφών και μεσοαπογραφών 
πληθυσμού και οικοτεχνίας, οικοδομών και κατοικιών, 
γεωργίας και κτηνοτροφίας, καθώς και καταστημάτων 
και επιχειρήσεων. 

2. Με απόφαση του Υπουργού Εθνικής Οικονομίας, 
η οποία δημοσιεύεται στην Εφημερίδα της Κυβερνήσεως, 
μπορεί να ανατίθεται στη Γ.Γ. Ε.ΣΎ.Ε. η διενέργεια 
στατιστικών ερευνών και εργασιών. 

3 Με κοινή απόφαση των Υπουργών Εθνικής Οικο¬ 
νομίας και Οικονομικών και των αρμόδιων κατά περί¬ 
πτωση υπουργών, καθορίζονται τα σχετικά με την προ¬ 
κήρυξη και εκτέλεση των απογραφών, των μεσοαπο- 
γραφών και των στατιστικών ερευνών και εργασιών, 
που αναφέρονται στις παραγράφους 1 και 2 του πα¬ 
ρόντος άρθρου, η χρονική διάρκεια της διενέργειάς 
τους, τα στοιχεία που θα συγκεντρωθούν, τα όργανα 
που θα τις διενεργήσουν και το χρονικό διάστημα που 
θα απασχοληθούν τα όργανα αυτά. Με την ίδια απόφαση 
συγκροτούνται οι αναγκαίες γνωμοδοτικές επιτροπές ή 
ομάδες εργασίας. 

4. Με απόφαση του Υπουργού Εθνικής Οικονομίας, 
η οποία δημοσιεύεται στην Εφημερίδα της Κυβερνήσεως, 
καθορίζονται κάθε φορά τα σχετικά με τη χρησιμοποίηση 
υπαλλήλων της Γενικής Γραμματείας Εθνικής Στατιστι¬ 
κής Υπηρεσίας της Ελλάδος και των υπαλλήλων άλλων 
δημόσιων υπηρεσιών ή νομικών προσώπων δημόσιου 
δικαίου, δημόσιων επιχειρήσεων και οργανισμών, καθώς 
και των οργανισμών τοπικής αυτοδιοίκησης, πέρα από 
την υποχρεωτική ημερήσια εργασία τους, για την προ- 
παρασκευή και την εκτέλεση κάθε απογραφής, μεσοα- 
πογραφής και στατιστικής έρευνας ή εργασίας, καθώς 
και για την επεξεργασία των στοιχείων τους. Η απα¬ 
σχόληση των ανωτέρω δεν θεωρείται κατοχή δεύτερης 
θέσης εργασίας και δεν εμπίπτει στους περιορισμούς 
του ν 1256/1982. 

5. Με απόφαση του Υπουργού Εθνικής Οικονομίας, 
η οποία δημοσιεύεται στην Εφημερίδα της Κυβερνήσεως, 
καθορίζεται κάθε φορά ο αριθμός των ιδιωτών-συνερ- 
γατών. οι οποίοι θα χρησιμοποιηθούν, πέρα από τους 
υπαλλήλους της προηγούμενης παραγράφου 4 του πα¬ 
ρόντος άρθρου, για τη συλλογή στατιστικών στοιχείων 
για την εκτέλεση κάθε απογραφής, μεσοαπογραφής και 
στατιστικής έρευνας ή εργασίας. Οι ιδιώτες-συνεργάτες 
πρέπει να είναι τουλάχιστον απόφοιτοι εξατάξιου γυ¬ 
μνασίου ή λυκείου και επιλέγονται, με απόφαση του 
Γενικού Γραμματέα, Προϊσταμένου της Γενικής Γραμ¬ 
ματείας Εθνικής Στατιστικής Υπηρεσίας της Ελλάδος, 
από το τηρούμενο σύμφωνα με την παράγραφο 9 του 
παρόντος άρθρου μητρώο. Σε οποιαδήποτε περίπτωση 
η χρησιμοποίηση ιδιωτών-συνεργατών για τη συλλογή 
τέτοιων στοιχείων δεν θεωρείται ότι υποκρύπτει σχέση 
εξαρτημένης εργασίας. 


6. Με κοινή απόφαση των Υπουργών Εθνικής Οικο¬ 
νομίας και Οικονομικών ορίζονται: α) η αμοιβή των κατά 
τις προηγούμενες 4 και 5 παραγράφους προσώπων 
κατά επεξεργαζόμενη ή συλλεγόμενη και συμπληρού¬ 
με νη από αυτούς μονάδα στατιστικών εντύπων, ερω¬ 
τηματολογίων, καταστάσεων ή άλλων παρόμοιων μέσων 
και β) η εφάπαξ αμοιβή των ίδιων πιο πάνω προσώπων, 
για την ενημέρωσή τους στην εργασία που θα εκτε- 
λέσουν. 

7. Με απόφαση του Υπουργού Εθνικής Οικονομίας 
μπορεί να καθορίζονται φυλακές (βάρδιες) εργασίας σε 
εικοσιτετράωρη βάση για την προπαρασκευή και εκτέ¬ 
λεση κάθε απογραφής, μεσοαπογραφής ή στατιστικής 
έρευνας και εργασίας, καθώς και κατά τα στάδια της 
επεξεργασίας των στοιχείων τους. 

8. Με κοινή απόφαση των Υπουργών Εθνικής Οικο¬ 
νομίας και Οικονομικών καθορίζονται τα σχετικά με την 
κατανομή των δαπανών κάθε απογραφής, μεσοαπογρα- 
φής και στατιστικής έρευνας ή εργασίας σε βάρος του 
Κρατικού Προϋπολογισμού και των προϋπολογισμών 
των αρμόδιων νομικών προσώπων δημόσιου δικαίου, 
δημόσιων οργανισμών και επιχειρήσεων και οργανισμών 
τοπικής αυτοδιοίκησης. 

9. Στη Γ.Γ. Ε.Σ.Υ.Ε., κάθε ημερολογιακό έτος μετά 
από δημοσίευση της σχετικής ανακοίνωσης στα Μ.Μ Ε 
όλης της χώρας, τηρείται μητρώο ιδιωτών-συνεργατών, 
το οποίο καταρτίζεται κάθε ημερολογιακό έτος και στο 
οποίο εγγράφονται οι ενδιαφερόμενοι που έχουν τα 
κατά νόμο προσόντα (τουλάχιστον απόφοιτοι εξατάξιου 
γυμνασίου ή λυκείου), ύστερα από αίτησή τους, η οποία 
πρέπει να υποβάλλεται κάθε χρόνο. Το μητρώο αυτό 
καταρτίζεται και σε συνεργασία με τα Ανώτατα Εκπαι¬ 
δευτικά Ιδρύματα (Α.Ε.Ι.) ή τα Τεχνολογικά Εκπαιδευτικά 
Ιδρύματα (Τ.Ε.Ι.). 

"Αρθρο 10 

Καταβολή αποζημίωσης σε πρόσωπα που 
προσφέρουν πς υπηρεσίες τους στη ΓΧ. Ε,ΣΎ.Ε. 

1. Στους εμπειρογνώμονες, καθώς και στο προσωπικό 
της Γ.Γ Ε.Σ.Υ Ε. και των άλλων δημόσιων υπηρεσιών, 
Ν.Π.Δ.Δ., δημόσιων επιχειρήσεων και οργανισμών και 
οργανισμών τοπικής αυτοδιοίκησης, που προσφέρει τις 
υπηρεσίες του, εκτός του κανονικού και του συνήθους 
υπερωριακού ωραρίου στη Γ.Γ. Ε.ΣΎ.Ε. για τη διενέργεια 
απογραφών, μεσοαπογραφών και στατιστικών ερευνών 
ή εργασιών οι οποίες εκτελούνται με χρηματοδότηση 
και για λογαριασμό της Ευρωπαϊκής Ένωσης, καταβάλ¬ 
λεται ειδική αποζημίωση. 

2 Η παροχή υπηρεσιών των εμπειρογνωμόνων και 
του προσωπικού της προηγούμενης παραγράφου δεν 
θεωρείται κατοχή δεύτερης θέσης εργασίας. 

3 . Με κοινή απόφαση των Υπουργών Εθνικής Οικο¬ 
νομίας και Οικονομικών, η οποία εκδίδεται στην αρχή 
κάθε ημερολογιακού έτους και δημοσιεύεται στην Ε¬ 
φημερίδα της Κυβερνήσεως, καθορίζεται ο αριθμός των 
προσώπων που θα απασχολούνται στη διάρκεια του 
έτους, σύμφωνα με την παράγραφο 1 του παρόντος 
άρθρου, το ύψος της αποζημίωσής τους και οποιαδήποτε 
άλλη αναγκαία λεπτομέρεια. 

4. Με αποφάσεις του Γενικού Γραμματέα Ε.ΣΎ.Ε., 
οι οποίες καταρτίζονται κάθε μήνα με μέριμνα της 
Διεύθυνσης Διοικητικής Υποστήριξης, ορίζονται τα πρό¬ 
σωπα που θα απασχοληθούν για την εκτέλεση των 

εργασιών, που αναφέρονται στην παράγραφο 1 του 
παρόντος άρθρου. 

5. Η επιλογή των ειδικών εμπειρογνωμόνων της 
παραγράφου 1 του παρόντος άρθρου θα γίνεται κάθε 
φορά ανάλογα με τη φύση και το αντικείμενο των 
σχετικών εργασιών που πρόκειται να πραγματοποιηθούν 
και με βάση τα τυπικά και ουσιαστικά τους προσόντα 
και την εμπειρία τους σε σχετικές εργασίες. 

6. Τα προγράμματα εκτέλεσης στατιστικών εργασιών 
και ερευνών, που έχουν αρχίσει μέσα στο 1995 και 
βρίσκονται σε εξέλιξη, συνεχίζονται μέχρις ότου πε- 
ρατωθούν. Τα πρόσωπα που εργάζονται για την υλο¬ 
ποίηση των προγραμμάτων αυτών εξακολουθούν να 
παρέχουν τις υπηρεσίες τους μέχρι την ολοκλήρωση 
των προγραμμάτων. Ο καθορισμός των προσώπων που 
έχουν εργασθεί ή εξακολουθούν να εργάζονται για την 
πραγματοποίηση των παραπάνω προγραμμάτων γίνεται 
με απόφαση του Γενικού Γραμματέα της Εθνικής Στα¬ 
τιστικής Υπηρεσίας της Ελλάδος. 

Η ισχύς της παρούσας παραγράφου αρχίζει από 1ης 
Μαίου 1995. 

Άρθρο 11 

Εθνικό Συμβούλιο Στατιστικής 

1. Η παράγραφος 3 του άρθρου 8 του ν. 1819/1988 
(ΦΕΚ 256 Α) αντικαθίσταται ως εξής: 

'3 Το Ε ΣΥ.Σ, αποτελείται από: 
α) το Γενικό Γραμματέα, Προϊστάμενο της Γ.Γ. 
Ε Σ.Υ.Ε., ως Πρόεδρο, 

β) το Γενικό Διευθυντή, Προϊστάμενο της Γενικής 
Διεύθυνσης Στατιστικής της Γ.Γ. Ε.Σ.Υ.Ε., 
γ) τρεις (3) Καθηγητές ή Αναπληρωτές Καθηγητές 
ημεδαπών Α Ε Ι , από τους οποίους δύο (2) Στατιστικής 
και ένας Οικονομικών, 

δ) τον Επιστημονικό Διευθυντή του Κέντρου Προ¬ 
γραμματισμού και Ερευνών, 
ε) τον Προϊστάμενο της Διεύθυνσης Οικονομικών 
Μελετών της Τράπεζας της Ελλάδος, 
στ) δύο (2) Προϊσταμένους Διευθύνσεων της Γ.Γ 
Ε,Σ.Υ.Ε, 

ζ) δύο (2) εκπροσώπους υπουργείων σε επίπεδο 
Προϊσταμένου Γενικής Διεύθυνσης ή Διεύθυνσης, 
η) τον Πρόεδρο της Ένωσης Νομαρχιακών Αυτοδιοι¬ 
κήσεων Ελλάδος, 

θ) ανά έναν εκπρόσωπο του Εθνικού Κέντρου Κοι¬ 
νωνικών Ερευνών (Ε.Κ.Κ.Ε.), του Οικονομικού Επιμε¬ 
λητηρίου της Ελλάδος (Ο.Ε.Ε.), του Εμπορικού και 
Βιομηχανικού Επιμελητηρίου Αθηνών (Ε.Β.Ε.Α), του 
Συνδέσμου Ελληνικών Βιομηχανιών (Σ.Ε.Β.), της Γ ενικής 
Συνομοσπονδίας Επαγγελματιών και Βιοτεχνών Ελλά¬ 
δος (Γ.Σ Ε Β.Ε ), της Ανώτατης Διοίκησης Ενώσεων 
Δημοσίων Υπαλλήλων (Α.Δ.Ε.Δ Υ ), της Γενικής Συνο¬ 
μοσπονδίας Εργατών Ελλάδος (Γ.Σ.Ε.Ε.), της Πανελ¬ 
λήνιας Συνομοσπονδίας Ενώσεων Γεωργικών Συνεται¬ 
ρισμών (ΠΑ.Σ.Ε.ΓΕ.Σ.) και της Κεντρικής Ενωσης Δήμων 
και Κοινοτήτων Ελλάδος (ΚΈΔ.Κ.Ε), που ορίζονται 
από τις διοικήσεις των οικείων φορέων, ως μέλη“. 

2. Όταν ο Πρόεδρος δεν υπάρχει, είναι απών ή 
κωλύεται, αναπληρώνεται από το Γενικό Διευθυντή, 
Προϊστάμενο της Γ ενικής Διεύθυνσης Στατιστικής της 
Γ.Γ. Ε,Σ.Υ.Ε.. 


3. Από την έναρξη ισχύος του παρόντος καταργείται 
το δεύτερο εδάφιο της παραγράφου 4 του άρθρου 8 
του ν. 1819/1988. 

Άρθρο 12 

Χρήση των Μητρώων Φ.Π.Α. του ΚΕ.Π.Υ.Ο. 

1. Η Γ.Γ. Ε,Σ.Υ.Ε. επιτρέπεται να κάνει χρήση των 
μητρώων Φ.Π.Α. του ΚΕ.Π.Υ.Ο. για τη συγκέντρωση 
των ακόλουθων στοιχείων των επιχειρήσεων: α) επω¬ 
νυμία, β) διεύθυνση, γ) κλάδος οικονομικής δραστηριό¬ 
τητας, δ) νομική μορφή, ε) ημερομηνία έναρξης έργα- 
οιών, στ) ημερομηνία διακοπής εργασιών, ζ) κύκλος 
εργασιών, για τις επιχειρήσεις που υπάγονται στο Φ.Π.Α.. 

2. Η Γ.Γ. Ε,Σ.Υ.Ε. επιτρέπεται, επίσης, να κάνει χρήση 
του αριθμού φορολογικού μητρώου των επιχειρήσεων. 

3. Τα ανωτέρω παρεχόμενα στη Γ.Γ. Ε,Σ.Υ.Ε. στοι¬ 
χεία θεωρούνται εμπιστευτικά, εκτός από τις ανωτέρω 
α', β και γ περιπτώσεις και εφαρμόζονται σ αυτά τα 
άρθρα 36 . 40 και 41 του ν. δ/τος 3627/1956. 

Άρθρο 13 

Σύσταση θέσεων Ειδικού Επιστημονικού Προσωπικού 

1. Στη Γενική Γραμματεία Εθνικής Στατιστικής Υπη¬ 
ρεσίας της Ελλάδος (Γ.Γ. Ε,Σ.Υ.Ε.) συνιστώνται τριάντα 
(30) θέσεις Ειδικού Επιστημονικού Προσωπικού με τριετή 
θητεία, ως εξής: 

α) Δέκα (10) θέσεις Ειδικών Στατιστικών, με προσόντα 
διορισμού διδακτορικό δίπλωμα στη Στατιστική και άριστη 
γνώση μιας ξένης γλωσσάς, κατά προτίμηση της αγ¬ 
γλικής. 

β) Οκτώ (8) θέσεις Ειδικών Οικονομολόγων, με προ¬ 
σόντα διορισμού διδακτορικό δίπλωμα στα . Οικονομικά 
και άριστη γνώση μιας ξένης γλώσσας, κατά προτίμηση 
της αγγλικής. 

γ) Δώδεκα (12) θέσεις Ειδικυ>ν Επιστημόνων στην 
Πληροφορική, με προσόντα διορισμού διδακτορικό δί¬ 
πλωμα στην Επιστήμη της Πληροφορικής και άριστη 
γνώση μια ξένης γλώσσας, κατά προτίμηση της αγγλικής 
ή μεταπτυχιακό δίπλωμα επιπέδου πί3$Ιθγ στην επιστήμη 
της Πληροφορικής, τριετή τουλάχιστον προϋπηρεσία 
στο αντικείμενο της πληροφορικής και άριστη γνώση 
μιας ξένης γλώσσας, κατά προτίμηση της αγγλικής. 

δ) Η άριστη γνώση μιας δεύτερης ξένης γλώσσας 
και άλλων ξένων γλωσσών θεωρείται αυξημένο προσόν. 

ε) Η κάλυψη των θέσεων αυτών θα γίνει με τη 
διαδικασία των διατάξεων του ν. 2190/1994. 

2. Με την ισχύ του παρόντος άρθρου καταργοΰνται 
τριάντα (30) θέοεις τακτικού προσωπικού της Κατηγο¬ 
ρίας ΠΕ και ειδικότερα από τον Κλάδο ΠΕ Στατιστικών 
της Γ.Γ. Ε,Σ.Υ.Ε. 

Άρθρο 14 

1. Οι διατάξεις του νόμου αυτού δεν εφαρμόζονται 
ως προς το ποινικό μητρώο και κάθε άλλου είδους 
προσωπική πληροφορία που τηρείται από τις Δικαστικές 
Αρχές ή Υπηρεσίες. 

2. Η νομοθεσία που ισχύει κάθε φορά για τη συγκε¬ 
κριμένη επεξεργασία προσωπικών πληροφοριών υπερι¬ 
σχύει των διατάξεων της νομοθεσίας που διέπει την 
Εθνική Στατιστική Υπηρεσία της Ελλάδος. 

Άρθρο 15 

Κατανομή Προσωπικού Γ.Γ. Ε.Σ.Υ.Ε·. 

1. Οι θέσεις, στις οποίες κατατάχθηκε, σύμφωνα με 
τις διατάξεις του ν. 2266/1994, άρθρα 10 και 11, το 
με σχέση εργασίας ιδιωτικού δικαίου αορίστου χρόνου 
προσωπικό της Γ.Γ. Ε.Σ.Υ.Ε. κατανέμονται, κατά κα¬ 
τηγορία και ειδικότητα με απόφαση του Υπουργού Ε¬ 
θνικής Οικονομίας στην Κεντρική Υπηρεσία και στις επί 
μέρους περιφερειακές υπηρεσίες στατιστικής νομαρ¬ 
χιακού επιπέδου. 

2. Με κοινές αποφάσεις των Υπουργών Εσωτερικών, 
Δημόσιας Διοίκησης και Αποκέντρωσης και Εθνικής 
Οικονομίας επιτρέπεται, λόγω υπηρεσιακών αναγκών: 

α) να κατανέμονται συνολικά κατά κλάδο ή και ειδι¬ 
κότητα οι οργανικές θέσεις του μόνιμου και με οποια¬ 
δήποτε σχέση εργασίας προσωπικού της Γ.Γ. Ε.Σ.Υ.Ε. 
στην Κεντρική και στις περιφερειακές υπηρεσίες στα¬ 
τιστικής νομαρχιακού επιπέδου και β) να μεταφέρονται 
και άλλες οργανικές θέσεις από την Κεντρική στις 
περιφερειακές υπηρεσίες στατιστικής νομαρχιακού ε¬ 
πιπέδου, όχι όμως και αντιστρόφως. 

3. Η κατανομή ειδικότερα των οργανικών θέσεων του 
μόνιμου και με οποιαδήποτε σχέση εργασίας προσωπικού 
της Γ.Γ. Ε.Σ.Υ.Ε. στις επί μέρους περιφερειακές υπη¬ 
ρεσίες στατιστικής νομαρχιακού επιπέδου, με βάση τη 
γενικότερη κατανομή στην Κεντρική και στις περιφε¬ 
ρειακές υπηρεσίες στατιστικής νομαρχιακού επιπέδου, 
ενεργείται με απόφαση του Υπουργού Εθνικής Οικο¬ 
νομίας. 

Άρθρο 16 

Καταργούμενες διατάξεις 

Από τη δημοσίευση του παρόντος νόμου καταργούνται 
οι διατάξεις των άρθρων 37, 38. 39, 40, 41 και 42 του 


ν. δ/τος 3627/1956 και του άρθρου 35 του ν 9 ι 1979 
(ΦΕΚ 280 Α'). 

Άρθρο 17 
Έναρξη ισχύος 

Η ισχύς του παρόντος νόμου, εφόσον δεν ορίζεται 
διαφορετικά στις επί μέρους διατάξεις του, αρχίζει από 
τη δημοσίευσή του στην Εφημερίδα της Κυβερνήσειος. 

Παραγγέλλομε τη δημοσίευση του παρόντος στην Εφημ~ 
ρίδα της Κυβερνήσεως και την εκτέλεσή του ως νόμου το 
Κράτους. 

Αθήνα, 3 Απριλίου 1996 

Ο ΠΡΟΕΔΡΟΣ. ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 


ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΛΠ.-ΑΘ, ΤΣΟΧΑΤΖΟΠΟΥΛΟΣ 


ΕΘΝΙΚΗΣ 0*0Ν0Κ*ΛΣ 

ΓΪΑΝΝΟΣ ΠΑΠΑΝΤΩΝΙΟΥ 


ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 


ΔΙΚΑΙΟΣΥΝΗΣ 

ΕΥΑΓΓ. ΒΕΝΙΖΕΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 3 Απριλίου 1996 

Ο ΕΠ ΤΗΣ ΔΙΚΑΙΟΣΎΝΗΣ ΥΠΟΥΡΓΟΣ 

ΕΥΑΓΓ. ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφο παλαιών Φ.Ε.Κ. 

5248141 

! ΚορΙνθου 327 Τ.Κ. 262 23 


2245Θ1 

Βιβλιοθήκη παλαιών Φ.Ε Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.ΟΎ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και όνω προσαύξηση 100 δρχ. ανύ βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

ΚΑΕ. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β’ (Υπουργικές αποφάσεις κτλ.) 

50.000 * 

2.500 » 

Γ (Διορισμοί, απολύσεις κτλ. Δημ. ,λλήλων) 

10.000 » 

500 - 

Δ* (Απαλλοτριώσεις, πολεοδομία κτλ.) 

50.000 - 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 - 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 » 

500 * 

Παράρτημα (Πίνακες επιτυχόντων διαγωνισμών) 

5.000 » 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 * 

Ανωτάτου Ειδικού Δικαστηρίου (Α.Ε.Δ.) 

3.000 * 

150 - 

Ανωνύμων Εταιρειών & Ε.Π.Ε. 

150.000 » 

7.500 - 

Προκηρύξεων Α.Σ.Ε.Π. 

10.000 * 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 - 

6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποοοστού του ΤΑΠΕΤ που αντιστοιχεί οε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η ίανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έ<*ς 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















